stanford-oval/wikipedia huggingface dataset:
Fuusioreaktio
Aiheesta muualla

Wikimedia Commonsissa on kuvia tai muita tiedostoja aiheesta .
International Fusion Research and Prototype reactor
Fusion Science and Technology– Journal published by the American Nuclear Society.
JET (Arkistoitu – Internet Archive)– Nuclear Fusion Research at the Joint European Torus
Focus Fusion Society
Helsingin Sanomien artikkeli fuusion toimintaperiaatteesta ja rakenteilla olevasta Iter-voimalasta
Ydintekniikka
| --- | --- |
Ydinfysiikka:   Atomi  Fissio  Fuusio  Säteily  Radioaktiivisuus  Ionisoiva säteily  Ydinräjähdys  Fissiili  Vaikutusala  Kriittinen massa 
Ydinvoima:   Ydinvoiman käyttökohteet  Ydinpolttoainekierto  Säteilyturvallisuus  Ydinturvallisuus  Ydinjätehuolto  Geologinen loppusijoitus  Uraani  Uraanin esiintyminen  Uraanikaivos  Uraanin väkevöinti  Plutonium  Torium  Torium-ydinpolttoainekierto 
Ydinreaktori:   Kevytvesireaktori  Kiehutusvesireaktori  Painevesireaktori  VVER-reaktori  EPR-reaktori  RBMK-reaktori  MKER-reaktori  CANDU-raskasvesireaktori  AP1000-reaktori  Pieni modulaarinen reaktori  Hyötöreaktori  Kiihdytinreaktori  SCWR-reaktori  Nestemäisellä metallilla jäähdytetty reaktori  Sulasuolareaktori  Kaksoisfluidireaktori  Fuusioreaktori 
Ydinaseet:   Ydinsota  Vetypommi  Neutronipommi  Ydinaseriisunta  Vaikutukset 
Ydinonnettomuus:   Fukushiman ydinvoimalaonnettomuus  Tšernobylin ydinvoimalaonnettomuus  Three Mile Islandin ydinvoimalaonnettomuus  Luettelo ydinonnettomuuksista  Luettelo ydinlaitostapahtumista  Ydinvoimalan sydämen sulamisonnettomuus  Ydinaseonnettomuus  INES-asteikko 
Ydinvoima Suomessa:   Olkiluodon ydinvoimalaitos  Loviisan ydinvoimalaitos  Hanhikiven ydinvoimalaitos 
Fuusioreaktio Auringossa.
Deuteriumin ja tritiumin fuusio
Foxy Shazam

| Foxy Shazam |
| --- | --- |
 Foxy Shazam (2011)
Tiedot
Toiminnassa:  2004–2014 keskeytys
Tyylilaji:  rock, post-hardcore, vaihtoehtorock, glam rock
Kotipaikka:  Cincinnati
Laulukieli:  englanti
Jäsenet:  Eric Nally   Loren Turner   Daisy   Sky White   Aaron McVeigh   Alex Nauth  
Entiset jäsenet:  Joseph Allen Halberstadt   Elijah Rust   Jamison Pack   Teddy Aitkins   John Sims   Skylyn Ohlenkamp  
Levy-yhtiö:  Sire Records   Ferret Music   I.R.S. Records   Warner Bros. Records   EMI  
Aiheesta muualla
Kotisivut
Infobox OKNimi-testi OK: 
Eric Nally (2010)
Foxy Shazam on yhdysvaltalainen rockyhtye, joka perustettiin Cincinnatissa vuonna 2004. Yhtye oli aktiivinen vuoteen 2014 asti, jolloin se keskeytti.
Yhtyeen nimen väitetään olevan laulaja Eric Nallyn lukiossa käytetty erikoiskielinen ilmaisu hienoille kengille. Heinäkuussa 2012 yhtyeen jäsenet Aaron McVeigh ja Alex Nauth kertoivat haastattelussa, että yhtyeen nimi ei tarkoita hienoja kenkiä.
Jäsenet > Jäsenet

Eric Sean Nally – laulu
Loren Daniel Turner – kitara
Daisy Caplan – bassokitara
Schuyler Vaughn White – kosketinsoittimet
Alex Nauth – trumpetti, taustalaulaja
Aaron McVeigh – rummut
Jäsenet > Entiset jäsenet

Joseph Allen Halberstadt – rummut
Elijah Rust – rummut
Jamison Pack – rummut
Teddy Aitkins – rummut
John Sims – rummut
Skylyn Ohlenkamp – bassokitara
Jäsenet > Tilapäiset jäsenet

Trevor Erb – basso
Ryan Hogle – kitara
Baron Walker – basso, kosketinsoittimet
Diskografia > Albumit

The Flamingo Trigger (2005)
Introducing Foxy Shazam (2008)
Foxy Shazam (2010)
The Church of Rock and Roll (2012)
Gonzo (2014)
Käännös suomeksi
Gene DiNovi

Eugene Salvatore Patrick ("Gene") DiNovi (s. 26. toukokuuta 1928 Brooklyn) on yhdysvaltalainen säveltäjä, lauluntekijä, pianisti ja laulaja, joka on työskennellyt myös Kanadassa. Hän aloitti uransa teini-ikäisenä bebop-pianistina, ja 1940-luvun lopussa hän teki yhteistyötä muiden muassa Henry Jeromen, Joe Marsalan, Boyd Raeburnin ja Stan Hasselgardin kanssa. Hän levytti Benny Goodmanin, Brew Mooren, Aaron Sachsin, Artie Shawin ja Lester Youngin kanssa. 1950-luvun alussa DiNovi soitti Peggy Leen ja Tony Bennettin kanssa sekä vuosina 1955–63 ajoittain Lena Hornen kanssa.
DiNovi työskenteli 1960-luvulla pianistina ja sovittajana televisiossa. Hän opiskeli myös sävellystä ja orkestrointia Mario Castelnuovo-Tedescon kanssa, pianonsoittoa Jacob Gimpelin sekä sävellystä Maria di Bonaventuran johdolla. DiNovi vieraili Kanadan Torontossa ensi kertaa Carmen MacRaen säestäjänä vuonna 1971 ja asettui kaupunkiin asumaan 1972. Hän jatkoi uraansa muun muassa sovittamalla ja säveltämällä näyttämö- ja elokuvamusiikkia. Vuonna 1974 DiNovi oli laulaja Jodie Draken kanssa tähtenä CBC:n Gene and Jodie -ohjelmassa. Hän on juontanut muitakin ohjelmia.
DiNovin lauluja ovat sanoittaneet muiden muassa Spence Maxwell, Bob Comstock ja Johnny Mercer. Eräitä hänen kappaleitaan ovat "Brand New Day" ja "I Can Hear the Music". Niitä ovat levyttäneet sellaiset artistit kuin Maurice Chevalier, Doris Day, Percy Faith, Peggy Lee ja Nancy Wilson. DiNovin omia levytyksiä hänen Kanadan-vuosiltaan ovat Softly As I Leave You (1977), Each Day Is Valentine's Day (1984), Ruby & Gene Play George & Ira Gershwin (1984) ja Precious Moment (1990). Vuonna 1991 DiNovi palasi bebopin pariin basisti Dave Youngin ja rumpali Memo Acevedon kanssa. Hän on sittemmin myös levyttänyt Don W. Thompsonin kanssa.
Taidemusiikin säveltäjänä DiNovin tuotantoon kuuluvat teokset The Scandinavian Suite No. 1, Divertimento in Blue ja Hommage à Satie. Vuonna 1984 DiNovi alkoi kiertää Kanadaa klarinetisti James Campbellin kanssa. Kaksikko esitti ohjelmistoja, joihin kuului yhdistetysti niin jazzia kuin taidemusiikkiakin.
Aiheesta muualla

Canadian Music Centre: Gene DiNovi: Biography (Arkistoitu – Internet Archive) (englanniksi)
Flashpoint (albumi)

| Flashpoint The Rolling Stones |
| --- | --- | --- |

Livealbumin tiedot
 Äänitetty : 25. marraskuuta 1989 –   27. heinäkuuta 1990 paitsi: "Highwire" ja "Sex Drive" 7.–11. tammikuuta 1991
 Julkaistu: 8. huhtikuuta 1991
 Formaatti: LP, CD
 Tuottaja(t): Chris Kimsey, Mick Jagger & Keith Richards
 Tyylilaji: rock
 Kesto: 76.12
 Levy-yhtiö: Rolling Stones, Virgin
Listasijoitukset
  6. (huhtikuu 1991)   6. (14. huhtikuuta 1991)   6. (huhtikuu 1991)   7. (14. huhtikuuta 1991)   9. (20. huhtikuuta 1991)   9. (21. maaliskuuta 1991)   11. (viikko 15, 1991)   12. (14. huhtikuuta 1991)   15. (10. huhtikuuta 1991)   16. (1991)   33. (2. toukokuuta 1998)    42. (17. huhtikuuta 1998)
The Rolling Stonesin muut livealbumit
| ”Still Life” (American Concert 1981) 1982 | Flashpoint 1991 | Stripped 1995 |
Flashpoint on The Rolling Stones -yhtyeen huhtikuussa 1991 julkaistu livealbumi. Se sisältää materiaalia yhtyeen vuosien 1989 ja 1990 Steel Wheels/Urban Jungle -kiertueelta sekä myös kaksi uutta vuonna 1991 äänitettyä studiokappaletta: ”Highwire” ja ”Sex Drive”.
Eric Clapton vierailee albumilla soittaen kitaraa kappaleessa ”Little Red Rooster”.
Persianlahden sotaa käsitellyt kappale ”Highwire” julkaistiin singlenä, ja se nousi listoille sekä Yhdysvalloissa että Britanniassa.
Kappaleet

Kaikki kappaleet kirjoittaneet Mick Jagger ja Keith Richards, ellei toisin mainita.
(Intro) Continental Drift – 0.29
Start Me Up – 3.54
Sad Sad Sad – 3.33
Miss You – 5.55
Rock and a Hard Place – 4.51 (puuttuu vinyyliversiosta)
Ruby Tuesday – 3.34
You Can’t Always Get What You Want – 7.26
Factory Girl – 2.48
Can’t Be Seen – 4.17 (puuttuu vinyyliversiosta)
Little Red Rooster – 5.15 (säv. Willie Dixon)
Paint It, Black – 4.02
Sympathy for the Devil – 5.35
Brown Sugar – 4.10
Jumpin’ Jack Flash – 5.00
(I Can’t Get No) Satisfaction – 6.08
Highwire – 4.46
Sex Drive – 4.28
Kokoonpano > The Rolling Stones

Mick Jagger – laulu, huuliharppu
Keith Richards – kitara, tasutalaulu
Ron Wood – kitara
Bill Wyman – basso
Charlie Watts – rummut
Kokoonpano > Vierailijat

Chuck Leavell – kosketinsoittimet
Matt Clifford – kosketinsoittimet, ranskantorvi
Lisa Fischer – taustalaulu
Bernard Fowler – taustalaulu
Cindy Mizelle – taustalaulu
The Uptown Horns – vaskipuhaltimet
The Kick Horns – vaskipuhaltimet kappaleessa "Rock and a Hard Place"
Eric Clapton – kitara kappaleessa "Little Red Rooster"
Tessa Niles – taustalaulu kappaleessa "Sex Drive"
Katie Kisson – taustalaulu kappaleessa "Sex Drive"
Arvostelut

Allmusic () linkki
Rolling Stone () linkki (Arkistoitu – Internet Archive)
Félix d’Herelle

Félix d’Herelle
Félix d’Herelle (25. huhtikuuta 1873 Montreal, Quebec – 22. huhtikuuta 1949) oli kanadanranskalainen mikrobiologi ja yksi keskeisistä bakteriofagien löytäjistä ja tutkijoista.
Lapsuus ja nuoruus

Félix d’Herelle syntyi ranskalaisten siirtolaisten perheeseen Kanadassa. Hänen isänsä kuoli Félixin ollessa kuuden vanha ja perhe palasi Ranskaan.
Feeder

| Feeder |
| --- | --- |
 Grant Nicholas
Tiedot
Toiminnassa:  1992–
Tyylilaji:  rock indie rock vaihtoehtorock poprock
Kotipaikka:  Newport, Wales
Laulukieli:  englanti
Jäsenet:  Grant Nicholas, laulu, kitara   Taka Hirose, basso   Karl Brazil, rummut   Dean Tidey, kitara (esiintyy vain konserteissa)  
Entiset jäsenet:  Jon Lee, rummut (1992–2002)  Mark Richardson, rummut (2002–2009) 
Levy-yhtiö:  Echo Big Teeth Music
Aiheesta muualla
FeederWeb.com
Infobox OKNimi-testi OK: 
Feeder on Lontoossa vuonna 1992 perustettu rock-yhtye.
Feederin ensimmäinen levyjulkaisu oli Two Colours (1995), EP, jota tehtiin 1 500 kappaletta. Sitä seurasi Swim vuonna 1996. Yhtyeen ensimmäinen täysimittainen studioalbumi oli toukokuussa 1997 julkaistu Polythene, joka pääsi ilmestymisvuonnaan Metal Hammer -lehden julkaiseman 20 parhaan albumin listalla ykköseksi.
Feederin kuusi ensimmäistä studioalbumia julkaistiin Echo Recordsin kautta, minkä jälkeen yhtye perusti oman levy-yhtiönsä Big Teeth Musicin. Yhtyeen alkuperäinen rumpali Jon Lee teki itsemurhan vuonna 2002, jolloin hänet korvasi Mark Richardson. Richardson jatkoi yhtyeessä vuoteen 2009, jolloin palasi aiempaan yhtyeeseensä Skunk Anansieen. Hänen tilanneen yhtyeen rumpaliksi tuli Karl Brazil.
Feeder esiintyi heinäkuussa 2005 Live 8 -hyväntekeväisyyskonsertissa Edinburghissa.
Kokoonpano > Nykyiset jäsenet

Grant Nicholas – laulu, kitara
Taka Hirose – basso
Karl Brazil – rummut
Dean Tidey – kitara (esiintyy vain konserteissa)
Kokoonpano > Entiset jäsenet

Jon Lee – rummut (1992–2002)
Mark Richardson – rummut (2002–2009)
Diskografia > Studioalbumit

Polythene (1997)
Yesterday Went Too Soon (1999)
Echo Park (2001)
Comfort in Sound (2002)
Pushing the Senses (2005)
Silent Cry (2008)
Renegades (2010)
Generation Freakshow (2012)
All Bright Electric (2016)
Tallulah (2019)
Diskografia > EP:t

Two Colours (1995)
Swim (1996)
iTunes Live: London Festival '08 - EP (2008)
Napster Sessions EP (2008)
Diskografia > Kokoelma-albumit

Picture of Perfect Youth (2004)
The Singles (2006)
The Best of Feeder (2017)
Diskografia > Singlet

"Stereo World" (1996)
"Tangerine" (1997)
"Cement" (1997)
"Crash" (1997)
"High" (1997)
"Suffocate" (1998)
"Day in Day Out" (1999)
"Insomnia" (1999)
"Yesterday Went Too Soon" (1999)
"Paperfaces" (1999)
"Buck Rogers" (2001)
"Seven Days in the Sun" (2001)
"Turn" (2001)
"Piece by Piece" (2001)
"Just a Day" (2001)
"Come Back Around" (2002)
"Just the Way I'm Feeling" (2003)
"Forget About Tomorrow" (2003)
"Find the Colour" (2003)
"Comfort in Sound" (2003)
"Tumble and Fall" (2005)
"Feeling a Moment" (2005)
"Pushing the Senses" (2005)
"Shatter / Tender" (2005)
"Lost and Found" (2006)
"Save Us" (2006)
"We Are the People" (2008)
"Tracing Lines" / "Silent Cry" (2008)
"Call Out" (2010)
"Renegades" (2010)
"Down to the River / This Town" (2010)
"Side By Side" (2011)
"Borders" (2012)
"Children of the Sun" (2012)
"Idaho" (2012)
"Universe of Life" (2016)
"Eskimo" (2016)
"Anither Day on Earth" / ”Paperweight” (2017)
"Forget About Tomorrow" / ”Just the Way I'm Feeling” (2017)
"Veins" (2017)
"Arrow" (2017)
"Beautiful Boy (Darling Boy)" (2017)
"Everybody Hurts" (2017)
"Figure You Out" (2017)
"Sex Type Drug" (2018)
"San Diego" (2018)
"Fly" (2018)
"Bees" (2018)
"Bruised" (2018)
"Victoria" (2018)
"Purify" (2018)
"Seven Sleepers" (2018)
"Dove Grey Sands (Acoustic)" (2018)
"Waterfall" (2018)
"Snowblind" (2018)
"Fear of Flying" (2019)
"Youth" (2019)
"Daily Habit" (2019)
Aiheesta muualla

http://www.feederweb.com/ – Viralliset sivut (englanniksi)
Giacobbe Cervetto

Giacobbe Cervetto, Johan Zoffanyn maalaus
Giacobbe Basevi Cervetto (1682 Livorno – 14. tammikuuta 1783 Livorno) oli italialainen säveltäjä. Hän toimi Englannissa sekä sellistinä että sellolle tehdyn barokkimusiikin säveltäjänä.
Cervetto syntyi juutalaiseen perheeseen ja muutti Lontooseen vuonna 1739. Hän oli johtava hahmo paikallisessa musiikkielämässä vuosikymmenten ajan. Muiden toimiensa ohella hän myi soittimia ja jousia. Hän esiintyi säännöllisesti Händelin orkesterissa. Myös hänen pojastaan James Cervettosta tuli merkittävä sellisti. Giacobbe Cervetto kääntyi lopulta anglikaaniksi. Häneltä säilyneeseen tuotantoon kuuluu muun muassa sonaatteja sellolle.
Georgian kuningaskunta

Georgian kuningaskunta (georg. საქართველოს სამეფო, sakartvelos samepooli) oli kuningaskunta nykyisen Georgian alueella vuosina 1008–1490. Kuningaskunta syntyi, kun bagrationien hallitsijasuku onnistui yhdistämään paikalliset pikkuvaltiot.
Bysantin heikentyminen neljännen ristiretken seurauksena vuonna 1204 mahdollisti Georgian nousun paikalliseksi suurvallaksi. Tätä kutsutaan Georgian kulta-ajaksi, joka päättyi jo 1220-luvulla mongolien hyökätessä Georgiaan. Georgiasta tuli Il-kaanien vasalli 1300-luvulle saakka, ja pian Georgia vallattiin uudelleen Timur Lenkin hyökätessä. Georgia itsenäistyi jälleen 1400-luvulla, mutta kuningaskunta hajosi kolmeen osaan perimysriitojen vuoksi vuosisadan lopulla.
Aiheesta muualla

Kuvia tai muita tiedostoja aiheesta Georgian kuningaskunta Wikimedia Commonsissa
Gaius (nimi)

| Gaius |
| --- | --- |
Nimipäivä:   
– suomenkielinen:  -
– ruotsinkielinen:  -
– ortodoksinen:  -
Muunnelmia:  Caius, Kaius, Kai
Vastineita eri kielissä:  Caj, Kaj
Nimen alkuperä:  etruskilainen
Infobox OKNimi-testi OK: 
Gaius ja sen muunnelma Caius ovat nykyisen Italian alueelta periytyviä kansainvälisiä miehen etunimiä. Antiikin Roomassa ne olivat yleisiä miehen praenomeneja eli nimiä, joita sai antaa vain Rooman kansalaisille. Nimet ovat peräisin etruskeilta, esiroomalaiselta kansalta, mutta niiden merkitystä ei tunneta.
Helmikuuhun 2024 mennessä Suomessa on Digi- ja väestötietoviraston tietojen mukaan ollut muutamia kymmeniä Gaius-nimisiä miestä ja noin 170 Caiusta. Suomessa yleisin muoto on suomalaistettu Kaius, jolla kantajia on ollut lähes 800.
Antiikin roomalaisia Gaius- ja Caius-nimisiä > Hallitsijoita

Gaius Julius Caesar, roomalainen valtiomies, sotapäällikkö ja kirjailija, diktaattori 46–44 eaa.
Gaius Julius Caesar Octavianus, Augustus, Rooman keisari 31 eaa.–14 jaa.
Gaius Caesar Augustus Germanicus, Caligula, Rooman keisari 37–41
Gaius Messius Quintus Traianus Decius, Decius, Rooman keisari 249–251
Gaius Vibius Trebonianus Gallus, Trebonianus Gallus, Rooman keisari 251–253
Gaius Vibius Volusianus, Volusianus, Rooman keisari 251–253
Gaius Flavius Valerius Constantius, Constantius I Chlorus, Rooman keisari 305–306
Gaius Galerius Valerius Maximianus, Galerius, Rooman keisari 305–311
Gaius Valerius Galerius Maximinus, Maximinus Daia, Rooman keisari 311-313
Caius Pius Esuvius Tetricus, Tetricus I, Gallian keisarikunnan keisari 271-274
Antiikin roomalaisia Gaius- ja Caius-nimisiä > Muita

Pyhä Caius, Katolisen kirkon paavi 283–296
Gaius, lainoppinut, jonka nimen muita osia ei tunneta
Gaius Antonius, roomalainen poliitikko ja sotilas
Gaius Asinius Pollio, roomalainen puhuja, runoilija, historioitsija, sotilas ja poliitikko
Gaius Aurelius Cotta, roomalainen poliitikko ja oraattori
Gaius Avidius Cassius, Avidius Cassius, usurpaattori
Gaius Blossius, Blossius, filosofi
Gaius Cassius Longinus, senaattori, jolla oli merkittävä osa Julius Caesarin murhaamisessa
Gaius Cassius Longinus, roomalainen konsuli
Gaius Cestius Gallus, roomalainen konsuli ja Syyrian legaatti
Gaius Claudius Glaber, roomalainen legaatti ja preetori
Gaius Claudius Nero, konsuli
Gaius Cornelius Tacitus, Tacitus, historioitsija
Gaius Duilius, sotapäällikkö
Gaius Fabricius Luscinus, Fabricius Luscinus, sotapäällikkö
Gaius Flaminius, valtiomies
Gaius Flavius Fimbria, roomalainen sotilas
Gaius Fulvius Plautianus, pretoriaanikaartin prefekti ja konsuli
Gaius Furius Sabinius Aquila Timesitheus, roomalainen sotilas, hallintomies ja prefekti
Gaius Gracchus, poliitikko
Gaius Iulius Hyginus, kirjailija
Gaius Julius Avitus Alexianus, roomalainen poliitikko
Gaius Julius Caesar, roomalainen preettori
Gaius Julius Caesar Strabo, roomalainen poliitikko, näytelmäkirjailija ja oraattori
Gaius Julius Caesar Vipsanianus, Gaius Caesar, keisari Augustuksen kruununperillinen
Gaius Julius Civilis, batavialainen kapinallinen
Gaius Julius Philopappus, kreikkalaissyntyinen valtiomies ja Kommagenen prinssi
Gaius Julius Priscus, roomalainen sotilas ja poliitikko
Gaius Julius Servilius Ursus Servianus, Julius Servianus, sotilas ja poliitikko
Gaius Julius Vindex, roomalainen poliitikko
Gaius Lucilius, Lucilius, runoilija
Gaius Lutatius Catulus, ensimmäisen puunilaissodan aikainen konsuli
Gaius Maecenas, keisari Augustuksen uskottu ja poliittinen neuvonantaja
Gaius Marius, roomalainen kenraali ja poliitikko
Gaius Marius Victorinus, Marius Victorinus, grammaatikko, reetori ja filosofi
Gaius Mucius Scaevola, roomalainen kuningasaikainen soturi
Gaius Octavius, roomalainen poliitikko, keisari Augustuksen isä
Gaius Ophonius Tigellinus, roomalainen pretoriaanikaartin prefekti
Gaius Plinius Caecilius Secundus, Plinius nuorempi, kirjailija ja oppinut
Gaius Plinius Secundus, Plinius vanhempi, sotilas, kirjailija, oppinut ja luonnontutkija
Gaius Rubellius Plautus, roomalainen poliitikko
Gaius Sallustius Crispus, Sallustius, historiankirjoittaja
Gaius Sempronius Gracchus, roomalainen kansantribuuni
Gaius Suetonius Tranquillus, Suetonius, historioitsija
Gaius Sulpicius Gallus, roomalainen kenraali, valtiomies ja oraattori
Gaius Ummidius Durmius Quadratus, roomalainen poliitikko ja konsuli
Gaius Valerius Catullus, Catullus, runoilija
Gaius Valerius Flaccus, roomalainen runoilija
Gaius Verres, virkamies, joka tunnetaan korruptoituneisuudestaan
Gaius Vibius Pansa Caetronianus, roomalainen poliitikko ja sotilas
Gaius-, ja Caius-nimisiä nykyajan henkilöitä

Gaius Charles (s. 1983), yhdysvaltalainen näyttelijä
Caius Kajanti (1915–2012), suomalainen tietokirjailija, toimittaja, kääntäjä ja kustantaja
Caius Welcker (1885–1939), alankomaalainen jalkapalloilija ja olympiamitalisti
Giacomo Babini

Giacomo Babini (22. helmikuuta 1929 Alfero – 1. marraskuuta 2021 Arezzo) oli italialainen roomalaiskatolinen piispa. Hänet vihittiin papiksi 26. kesäkuuta 1953 ja nimitettiin Arezzo-Cortona-Sansepolcron hiippakunnan vihkipiispaksi sekä Tubunae in Mauretanian titulaaripiispaksi 25. heinäkuuta 1987. Piispaksi vihkiminen seurasi 19. syyskuuta. Pääkonsekraattorina toimi Giovanni D’Ascenzi, jota avustivat Abele Conigli ja Angelo Scapecchi.
Babini sai 7. joulukuuta 1991 nimityksen Pitigliano-Sovana-Orbetellon ja 13. heinäkuuta 1996 Grosseton piispaksi. Hän erosi tehtävistään Grosseton hiippakunnan johdossa 17. marraskuuta 2001.
Vuonna 2010 Babinin väitettiin syyttäneen juutalaisia kirkon piiristä paljastuneisiin hyväksikäyttötapauksiin liittyvän kritiikin taustavoimaksi. Hänen väitettiin lisäksi nimittäneen juutalaisia historiallisiksi Jumalan tappajiksi. Babini itse kuitenkin kiisti kommentit. Häntä oli myös aiemmin syytetty juutalais- ja homovastaisista puheista.
Fila Helsinki

| Fila Helsinki |
| --- | --- |

 Fila Church Helsingin tilat lokakuussa 2022.
Suuntautuminen:  helluntaiherätys
Kirkkokunta:  Suomen Helluntaikirkko (Finlands svenska pingstsamfund)
Perustettu:  1920
Johtavat pastorit:  Johan Forsbäck Lotta Forsbäck
Pääkirkko:  Kamppi, Helsinki
Aiheesta muualla
Sivusto
Infobox OKNimi-testi OK: 
Helsingin Filadelfia-seurakunnan toimitilat Albertinkadulla 1960-luvulla (taaempi rakennus)
Fila Church Helsinki, koko nimeltään Helsingin Filadelfia-seurakunta (ruots. Helsingfors Filadelfiaförsamlingen) on Helsingin Kampissa toimiva suomen- ja englanninkielinen helluntaiseurakunta. Seurakunta perustettiin kaksikielisenä seurakuntana vuonna 1920. Helsingin Filadelfia on Suomen toiseksi vanhin helluntaiseurakunta.
Fila Church on 2010-luvulla uudistettu nuoria ja nuoria aikuisia houkuttelevaksi kaupunkiseurakunnaksi. Pastori Johan Forsbäckin mukaan seurakunnan sunnuntaitilaisuuksien kävijöistä on joka sunnuntai 5–10 prosenttia uusia.
Historia

Helsingin Filadelfia-seurakunta perustettiin toukokuussa 1920 nimellä Helsingin helluntaiseurakunta. Seurakunta perustettiin sisällissodan jakamaan kaupunkiin ja seurakunta oli ensimmäinen suomenruotsalainen seurakunta. Kaksikielinen seurakunta koostui kymmenestä henkilöstä ja johtajana toimi norjalainen Gerhard Smidt. Vuonna 1924 seurakunnan nimi muutettiin Filadelfia-seurakunnaksi ja vuonna 1925 seurakunnan johtajaksi nousi Eino I. Manninen. Itsenäistymisen myötä ihmisiä tuli uskoon kaikissa yhteiskuntakerroksissa, myös ruotsinkielisten parissa.
Seurakunnan ensimmäinen kokoushuone sijaitsi Kruununhaassa osoitteessa Elisabetinkatu 17. Vuonna 1928 osa seurakunnan suomenkielisistä perusti Saalem-seurakunnan, jonka johtajaksi Manninen siirtyi. Mannisen jälkeen seurakunnan johtajana toimi Lauri Mömmö. Suomenruotsalaisesta vapaaseurakunnasta, Andreaskyrkanista, liittyi Filadelfia-seurakuntaan 1930-luvulla lähes 150 uutta jäsentä. Uusien jäsenten joukossa olivat muun muassa Filadelfian uusi johtaja Anton William Rosenberg sekä pastorina toiminut Alfons Andström.
Vuonna 1930 Helsinkiin perustettiin toinen ruotsinkielinen helluntaiseurakunta Tabor-seurakunta, joka kuitenkin yhdistyi Filadelfiaan vuonna 1934. Filadelfia oli tähän asti julkaissut lehteä nimeltä Korsets Seger ja Tabor-seurakunta lehteä nimeltä Herren Kommer. Seurakuntien yhdistyessä myös lehdet lakkasivat ilmestymästä. Suomenruotsalaisen helluntailiikkeen yhdistäväksi lehdeksi tuli Korsets Budskap vuodesta 1933 alkaen.
Filadelfia-seurakunnan uusi kirkko, osoitteessa Albertinkatu 31, vihittiin käyttöön 26. toukokuuta 1940. Kirkon avajaisiin osallistuivat muun muassa kirjailija Sven Lidman ja laulaja Einar Ekberg Tukholmasta. Jatkosodan aikana kirkkoon osui pommi maaliskuussa 1943. Kirkko vihittiin uudelleen käyttöön samana vuonna, kun pastori Lewi Pethrus vieraili puhujana. Filadelfia-seurakunnan kirkko on tästä lähtien ollut suomenruotsalaisten helluntailaisten pääkirkko. Kustantamo Taborförlaget toimi seurakunnan kanssa samassa kiinteistössä. Seurakunta rekisteröitiin yhdistykseksi vuonna 2004.
Historia > Moderni kaupunkiseurakunta

1990-luvulla kirkossa aloitettiin keskustelut tilojen uudistamisesta. Vuonna 2005 seurakunnan johtaja Kenneth Grönroos aloitti muutoshankkeen seurakunnan uudistamiseksi ja omistajuuden siirtämiseksi uudelle sukupolvelle. Vuonna 2012 Hillsong Collegessa opiskelleet Johan ja Lotta Forsbäck ryhtyivät johtamaan seurakuntaa. Forsbäckien aikana seurakuntaa on kehitetty moderniksi ja vetovoimaiseksi kaupunkiseurakunnaksi. Vuonna 2014 Helsingin Sanomat kirjoitti urbaaneista seurakunnista ja mainitsi niiden yhteydessä Filan. Forsbäckien johdolla seurakunnasta on pyritty rakentamaan toimivaa ja tarkoituksenmukaista seurakuntaa. Seurakunnan ikärakenne on uusitunut ja Filan sunnuntaijumalanpalvelukset houkuttelevat nuoria ja nuoria aikuisia. Johan Forsbäckin mukaan joka sunnuntai uusia kävijöitä on 5–10 prosenttia kävijöistä. Forsbäckien aikana seurakunta on ryhtynyt käyttämään nimeä Fila Church Helsinki ja seurakunnan käyttämät kielet vaihtuivat suomeen ja englantiin.
Vuonna 2022 Fila Church käynnisti yhteistyössä tamperelaisen Houm Churchin kanssa Life School -projektin, jonka tarkoituksena on ennaltaehkäistä nuorten mielenterveysongelmia. Lokakuussa Forsbäckit ilmoittivat pitävänsä 6 kuukauden sapattivapaan seurakunnan johtamisesta. Heidän sijaisenaan toimi Petter Kohonen, minkä lisäksi alkuvuodesta 2023 Gateway Churchin pastorit Jon ja Lorinda Dunn vierailivat seurakunnassa.